Diari Oficial de la Generalitat Valenciana


Sumari del DOGV 6698, del 24-01-2012 (2012/566)

RESOLUCIÓ de 19 de gener de 2012, de la Universitat Politècnica de València, per la qual es convoquen proves selectives d'accés al grup A, subgrup A1, sector administració especial, tècnic superior de suport a la investigació (gestor), pel sistema de concurs oposició, per al campus de València (codi: 2012/P/FC/C/1).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6698

Data del DOGV
:   24-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/566


Data del document
:   19-01-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de gener de 2012, de la Universitat Politècnica de València, per la qual es convoquen proves selectives d'accés al grup A, subgrup A1, sector administració especial, tècnic superior de suport a la investigació (gestor), pel sistema de concurs oposició, per al campus de València (codi: 2012/P/FC/C/1). [2012/566]
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb el que disposa l'article 75 de la Llei Orgànica 6/2001, de 21 de desembre, d'Universitats, així com la Llei 7/2007, de 12 d'abril, de l'Estatut Bàsic de l'Empleat Públic i la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, acorda:
Convocar proves d'accés al grup A, subgrup A1, sector d'administració especial, tècnic superior de suport a la investigació (gestor) de la Universitat Politècnica de València, d'acord amb les bases següents.
Primera. Objecte de la convocatòria
1.1 Aquesta convocatòria té per objecte la selecció de personal per a cobrir 11 places vacants del grup A, subgrup A1, sector d'administració especial, tècnic superior de suport a la investigació (gestor) de la Universitat Politècnica de València, pels torns que a continuació s'indiquen i fins a un màxim d'un 10% addicional, de conformitat amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic:
Torn lliure 6
Torn lliure - quota de discapacitat 1
Torn promoció interna 4
1.1.1. La acumulació entre torns i quotes es realitzarà de la següent forma:
a) Les places sense cobrir reservats al torn de promoció interna s'acumularan al torn d'accés lliure general.
b) Les places sense cobrir del torn lliure, reservades a la quota de discapacitats s'acumularan al torn d'accés lliure general.
c) Les places sense cobrir del torn d'accés lliure general, es declararan desertes.
1.1.2. Les persones aspirants només hi podran participar per un dels sistemes i quotes anteriorment citats.
1.1.3. Prèviament a la declaració de la superació d'aquestes proves selectives, la Universitat Politècnica de València podrà incrementar el nombre de vacants fins a un màxim del 10% addicional, d'acord amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic.
1.1.4. El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, els interessats haurien de formular la petició corresponent en la sol·licitud de participació en aquest concurs oposició.
1.1.5. Els aspirants que ingressen pel sistema de promoció interna, D'acord amb el que preveu l'article 119.5 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, tindran preferència per a cobrir les vacants corresponents, sobre els aspirants que no procedisquen d'aquest sistema.
1.2. La realització d'aquestes proves selectives s'ajustarà al que preveu la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i la normativa que la desenvolupa.
1.3. D'acord amb el que preveu l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana (DOCV) i en el Butlletí Oficial de l'Estat (BOE). La publicació en el Diari Oficial de la Comunitat Valenciana serà la que es prendrà com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana.
Segona. Condicions generals dels aspirants
2.1 Per a l'admissió a aquestes proves selectives, els aspirants han de reunir els requisits següents:
2.1.1. Torn de promoció interna.
a) Els aspirants que concórreguen a aquestes proves selectives han de ser personal funcionari de carrera de la Universitat Politècnica de València del grup A, subgrup A2, sector administració especial, i haver prestat serveis efectius durant almenys dos anys com a funcionari de carrera en el grup A, subgrup A2, sector administració especial, en aquesta Universitat Politècnica de València.
b)Estar en possessió del títol de llicenciat, títol d'Enginyeria, d'Arquitectura, grau o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes en l'estranger, cal estar en possessió de la credencial que n'acredite l'homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.
c)En virtut de la disposició transitòria segona de l'Estatut Bàsic de l'Empleat Públic, de data 12 d'abril de 2007, també podrà participar el personal laboral fix que exercisca funcions o llocs definits com propis de personal funcionari objecte d'aquesta convocatòria i que reunisquen la resta dels requisits estipulats en el punt 2.1 d'aquesta.
2.1.2. Torn d'accés lliure.
a)Tindre la nacionalitat espanyola, o ser nacional dels estats membres de la Unió Europea, els cònjuges dels espanyols i dels nacionals d'altres estats membres de la Unió Europea, siga quina siga la seua nacionalitat, sempre que no estiguen separats de dret i els seus descendents, i als del seu cònjuge sempre que no estiguen separats de dret, siguen menors de 21 anys o majors d'eixa edat dependents.
Així mateix, s'estén igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga d'aplicació la lliure circulació de treballadors.
b)Tenir complits els 16 anys i no excedir, si escau, de l'edat màxima de jubilació forçosa.
c)Estar en possessió del títol que consta en l'annex I, o complir les condicions per a obtenir-lo en la data que acabe el termini de presentació d'instàncies.
d)No patir malaltia, ni estar afectat per limitació física o psíquica que siga incompatible amb l'acompliment de les funcions corresponents.
e) No haver estat separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualsevol funcions públiques o d'aquelles pròpies del cos, agrupació professional o escala objecte de la convocatòria. Tractant-se de persones nacionals d'altres estats, no trobar-se inhabilitat o en situació equivalent ni haver estat sotmés a sanció disciplinària o equivalent que impedisca en el mateixos termes, al seu estat, l'accés a la funció pública.
2.2. Les condicions per a ser admès a les proves s'han de tenir en el moment de finalització del termini de presentació de sol·licituds i s'han de mantenir durant tot el procés selectiu, fins al moment de la presa de possessió com a funcionaris de carrera.
Tercera. Sol·licituds
3.1. Forma. Els qui desitgen prendre part en aquestes proves selectives, hauran de presentar una instància, segons el model oficial, que haurà d'imprimir-se des de la pàgina d'Internet d'accés públic de la Universitat Politècnica de València ().
Cada instància tindrà assignat un número identificador de referència, que serà diferent per a cada una.
Haurà de presentar-se necessàriament un joc de tres còpies impreses mitjançant la pàgina d'Internet mencionada (còpies per al Registre General, el Servei de Recursos Humans i la persona interessada).
En les dependències de la Universitat Politècnica de València es posarà a disposició de les persones interessades que ho demanen els recursos informàtics suficients per a accedir a l'esmentada pàgina web, emplenar i imprimir la instància.
3.2. El termini de presentació de sol·licituds és de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana; cal adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores. La publicació de la convocatòria en el BOE únicament tindrà caràcter informatiu.
3.3. La presentació de sol·licituds es podrà efectuar en el Registre General de la Universitat Politècnica de València, edifici 3F, planta baixa, al costat del Rectorat, camí de Vera, s/n, CP 46233 València; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carrer Pararimf, número 1, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent.
La persona interessada ha d'adjuntar a l'esmentada sol·licitud el comprovant bancari d'haver satisfet els drets d'examen.
3.4. Els drets d'examen seran 27,36 €, que caldrà ingressar en el compte corrent número 2077 0724 68 9316882965 «Taxes», de la Caixa d'Estalvis de València (Bancaixa), a la urbana 724, situada a la Universitat Politècnica de València, camí de Vera, s/n, CP 46656 València.
El pagament dels drets d'examen es pot realitzar en efectiu o amb targeta de crèdit.
En el cas de pagament en efectiu, l'ingrés cal fer-lo mitjançant el rebut emés per l'aplicació d'instàncies de l'adreça d'Internet citada en el punt 3.1.
El pagament mitjançant targeta de crèdit es fa en el moment d'emplenar i imprimir la instància a través de l'esmentada aplicació.
3.5. Exempcions i bonificacions en el pagament de la taxa d'examen:
3.5.1. Estaran exempts del pagament dels drets d'examen a proves selectives, les persones amb un grau de minusvalidesa igual o superior al 33%, havent d'acompanyar a la sol·licitud certificat acreditatiu de tal condició.
3.5.2. Estaran exempts del pagament dels drets d'examen a proves selectives, els membres de famílies nombroses de categoria especial, havent d'acompanyar la sol·licitud del certificat acreditatiu de tal condició.
3.5.3. Tindran una bonificació del 50% del pagament dels drets d'examen a proves selectives, els membres de famílies nombroses de categoria general, havent d'acompanyar la sol·licitud del certificat acreditatiu de tal condició, sent en aquest cas els drets d'examen 13,68 €.
3.6. La falta de justificació de l'abonament dels drets d'examen o de trobar-se'n exempt determinarà l'exclusió de l'aspirant.
3.7. En cap cas la presentació i el pagament en les oficines a què es fa referència suposa la substitució del tràmit de presentació de la sol·licitud dins del termini i en la forma escaient.
Quarta. Admissió d'aspirants
4.1. Finalitzat el termini de presentació de sol·licituds, el rector dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves, constant l'especialitat, quota i torn pel qual participa, així com els nomenaments dels membres que componen el tribunal de selecció.
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Comunitat Valenciana.
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Comunitat Valenciana. Si és procedent, es publicarà també l'ordre d'actuació dels aspirants segons el que disposa la base 7.2.
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.
Cinquena. Proves selectives
5.1. El procediment de selecció es realitzarà pel sistema de concurs oposició.
5.1.1. Exercici previ d'acreditació del requisit de coneixements de llengua anglesa.
Com a fase prèvia a la fase d'oposició, les persones aspirants han de realitzar, amb caràcter obligatori i eliminatori, una prova de coneixements de llengua anglesa parlada i escrita, equivalent al nivell B2 de l'Escola Oficial d'Idiomes, per tal de constatar que compleixen aquest requisit exigit per al lloc de treball.
La prova es fa en dues sessions amb el contingut següent:
Primera fase. Prova escrita que consisteix en:
· Un exercici d'elecció múltiple de revisió gramatical.
· Una redacció de 150-200 paraules aproximadament sobre un dels dos temes proposats pel tribunal, a elecció de l'aspirant.
Aquesta fase es valora de 0 a 10 punts i s'hi ha d'obtenir una puntuació mínima de 5 punts per a superar-la i passar a la segona.
Segona fase. Entrevista oral en anglès.
Aquesta fase es valora de 0 a 10 punts i s'hi ha d'obtenir una puntuació mínima de 5 punts per a superar-la.
La valoració final d'aquesta prova prèvia té la qualificació d'apte o no apte. Només poden passar a la fase d'oposició les persones que hagen sigut declarades aptes; queden excloses del concurs oposició les no aptes.
5.2. Fase d'oposició. Consta de dos exercicis obligatoris i eliminatoris.
5.2.1. Primer exercici.
3.5.2.3. Torn de promoció interna.
Consta de dues parts, que es duen a terme en una única sessió.
Primera part. Exercici escrit sobre els coneixements que s'especifiquen en l'apartat A, bloc general (només per al torn de promoció interna) de l'annex I de la convocatòria.
Aquest exercici té la forma de qüestionari tipus test amb quatre alternatives de resposta, de les quals només una és la correcta.
La durada de l'exercici, la fixa el tribunal amb temps suficient.
Segona part: exercici escrit sobre els coneixements que s'especifiquen en l'apartat B de l'annex I de la convocatòria.
Aquest exercici es configura en forma de preguntes curtes. El tribunal en fixa la durada amb temps suficient i tenint en compte el contingut.
6.5.1.9. Torn d'accés lliure.
Consta de dues parts, que es duen a terme en una única sessió.
Primera part. Exercici escrit sobre els coneixements que s'especifiquen en l'apartat A, bloc general (només per al torn d'accés lliure) de l'annex I de la convocatòria.Aquest exercici té la forma de qüestionari tipus test amb quatre alternatives de resposta, de les quals només una és la correcta.
La durada de l'exercici, la fixa el tribunal amb temps suficient.
Segona part: exercici escrit sobre els coneixements que s'especifiquen en l'apartat B de l'annex I de la convocatòria.
Aquest exercici es configura en forma de preguntes curtes. El tribunal en fixa la durada amb temps suficient i tenint en compte el contingut.
5.2.2. Segon exercici.
Comú per al torn de promoció interna i torn d'accés lliure. Consisteix a resoldre per escrit dos supòsits pràctics triats entre els quatre que estableix el tribunal, relacionats amb les matèries que hi ha en l'apartat B de l'annex I de la convocatòria, i sobre les funcions que s'han de dur a terme en el lloc de treball.
La durada d'aquest exercici, la fixa el tribunal amb temps suficient.
5.2.3. En tots els exercicis el tribunal ha d'adoptar les mesures que calga per garantir-ne l'anonimat en la valoració, sempre que ho permeta la tipologia de l'exercici. Els exercicis en els quals hi haja alguna marca que puga identificar-ne l'autor són anul·lats.
5.3. Fase de concurs.
Es valoren els mèrits que acrediten de manera fefaent les persones que hagen superat la fase d'oposició d'acord amb el barem que hi ha en la convocatòria, i l'acreditació documental dels quals s'haja fet dins del termini establit, en la base 6.3 de la convocatòria.
La fase de concurs no té caràcter eliminatori. Els punts obtinguts en la fase de concurs únicament se sumen a la puntuació de les persones aspirants que han superat la fase d'oposició.
5.3.1. Torn de promoció interna. La valoració dels mèrits es fa d'acord amb el barem que hi ha en l'annex II.
5.3.2. Torn d'accés lliure. La valoració dels mèrits es fa d'acord amb el barem que hi ha en l'annex III.
Sisena. Qualificació dels exercicis
6.1. El primer exercici es puntua de 0 a 30 punts. Les persones aspirants que no aconseguisquen un mínim de 15 punts en el còmput global són eliminades. La manera de puntuar és la que hi ha tot seguit:
La primera part es puntua de 0 a 6 punts. Cada pregunta contestada erròniament té una penalització d'un terç sobre les correctes i les respostes en blanc no puntuen.
La fórmula de correcció és la següent:
La segona part es puntua de 0 a 24 punts.
La puntuació final d'aquest exercici s'obté de la suma de la primera i la segona part.
Els criteris de valoració que es tinguen en compte, els publicarà el tribunal amb temps suficient.
A continuació es configurarà una relació que s'ordena per puntuació de major a menor amb les persones aspirants que hagen superat aquest primer exercici per cada torn i contingent, relació que es publica al tauler d'anuncis i, complementàriament i sense caràcter oficial, en l'apartat de «Personal d'administració i serveis» de la pàgina web del Servei de Recursos Humans ().
6.2. El segon exercici es puntua de 0 a 30 punts. Les persones aspirants que no aconseguisquen un mínim de 15 punts són eliminades.
A continuació es configurarà una relació que s'ordena per puntuació de major a menor amb les persones aspirants que hagen superat aquest segon exercici per cada torn i contingent, i s'hi suma la nota obtinguda en el primer exercici. Es publica al tauler d'anuncis i, complementàriament i sense caràcter oficial, en l'apartat de «Personal d'administració i serveis» de la pàgina web del Servei de Recursos Humans ().
6.3. La qualificació resultant de la totalitat dels exercicis vindrà determinada per la suma de puntuacions obtingudes en cada un d'ells.
Amb el resultat de l'últim exercici de la fase d'oposició, el tribunal exposarà al públic la relació d'aspirants per cada torn que per haver superat tots els exercicis eliminatoris han de passar a la fase de concurs, citant-los perquè en el termini de 10 dies hàbils comptats a partir de l'endemà de la publicació de les qualificacions presenten la documentació acreditativa dels mèrits i experiència previstos en els annexos II i III, en el Registre General de la Universitat Politècnica de València, en el Registre de l'Escola Politècnica Superior d'Alcoi, siti a la plaça Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, siti al carrer Paranimf, número 1, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener.
Únicament es valoraran aquells mèrits al·legats i acreditats prou pels interessats i la data d'obtenció dels quals no siga posterior a la data de finalització del termini de presentació d'instàncies prevista en la base 3.2.
No es valoraran aquells mèrits que no es troben prou acreditats, no admetent-se la documentació presentada fora de termini concedit a aquest efecte en aquesta mateixa base 6.3.
6.4. Finalitzat el termini de presentació de documentació establit en la base anterior, el tribunal publicarà en el tauler d'anuncis del PAS siti en l'edifici de Rectorat i, complementàriament i sense caràcter oficial, en la pàgina web del Servici de Recursos Humans l'adreça de la qual és (apartat de «Personal d'administració i serveis»), la llista provisional de valoracions per cada torn de la fase de concurs i concedirà un termini de 10 dies hàbils comptats a partir de l'endemà de la seua publicació perquè els interessats formulen les reclamacions i esmenes d'errors que estimen pertinents en relació a la seua baremació.
6.5. Resoltes les possibles al·legacions i esmenes, el tribunal dictarà una resolució en què es fixarà la relació definitiva d'aspirants aprovats.
Per a la confecció d'aquesta relació, se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per ordre de puntuació de major a menor, relació que s'interromprà quan el nombre d'aspirants coincidisca amb el nombre de llocs de treball convocats; es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»).
En el cas d'empat entre aspirants inclosos en la mateixa relació, l'ordre s'establirà, en primer lloc, segons la major puntuació obtinguda en el segon exercici i, en segon lloc, si es manté l'empat, segons la major puntuació obtinguda en el primer exercici. Si persistira l'empat, es tindrà en compte la major puntuació obtinguda en la fase de concurs, en l'apartat d'experiència professional. En última instància, l'ordre s'establirà per sorteig públic entre aquests.
En cap cas, el tribunal no podrà declarar que han superat les proves selectives un nombre superior que el de llocs de treball convocats, excepte en el que preveu la base 1.1. d'aquesta convocatòria.
En el cas que el nombre d'aspirants aprovats fóra inferior al de les places convocades, les sobrants es declararien desertes.
6.6. Borsa de treball. Es confeccionarà una borsa de treball amb el personal aspirant que, havent participat en les proves d'accés pel torn d'accés lliure al grup, subgrup, sector, i cos/escala de la convocatòria, haja aprovat algun exercici dels que constitueixen el procés selectiu, segons l'ordre de prioritat obtingut per la puntuació aconseguida i amb preferència dels que hagen aprovat un nombre més alt d'exercicis. S'hi sumarà amb aquest efecte la puntuació obtinguda en la fase de concurs.
Aquesta borsa de treball, inclòs l'ordre de prioritat, es publicarà al tauler d'anuncis del PAS, situat a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la qual és: (apartat de «Personal d'administració i serveis»).
Setena. Desenvolupament de les proves selectives
7.1. Els exercicis tindran lloc a la ciutat de València.
El primer exercici es realitzarà en el lloc, data i hora que s'establisca en la resolució per la qual s'aprova i publica en el Diari Oficial de la Comunitat Valenciana, la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.
En cas de realitzar-se l'exercici en diverses sessions, l'ordre d'intervenció dels aspirants començarà per la lletra V, seguint l'ordre alfabètic de cognoms segons la Resolució de 27 de setembre de 2010, de la Conselleria de Justícia i Administracions Públiques (DOCV número 6376, de 14 d'octubre de 2010).
Els aspirants hauran d'acreditar la personalitat mitjançant la presentació del DNI o del resguard amb fotografia del passaport o del permís de conduir, sense que, amb aquest efecte, siguen vàlides les fotocòpies compulsades dels esmentats documents, així com de l'exemplar per a l'interessat de la sol·licitud d'admissió a les proves.
7.3. Començades les proves, l'anunci de celebració de la resta d'exercicis el farà públic el tribunal en el local on s'haja celebrat l'anterior, al tauler d'anuncis del PAS, situat a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la quals és: (apartat de «Personal d'administració i serveis»), amb una antelació mínima de 48 hores.
Les valoracions de la fase de concurs seran publicades al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de «Personal d'administració i serveis»).
Els aspirants perdran el seu dret quan es personen als llocs de realització quan ja s'hagen iniciat les proves o per no assistir a aquestes, encara que siga per causes justificades.
Vuitena. Publicitat de les llistes
El tribunal elevarà al rector les llistes definitives dels aspirants que han superat les proves, per ordre de puntuació, per a la seua inserció en el Diari Oficial de la Comunitat Valenciana.
Novena. Coneixements de valencià
9.1. L'acreditació dels coneixements de valencià pels aspirants que hagen superat les proves selectives, que disposa l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, podrà realitzar-se mitjançant la presentació d'algun dels documents següents:
a) Títol de Batxiller o equivalent cursat a la Comunitat Valenciana, amb superació de les assignatures de valencià.
b) Títol de l'Escola Oficial d'Idiomes corresponent al tercer curs de coneixements de valencià.
c)Certificat de nivell mitjà de la Junta Qualificadora de Coneixements del Valencià.
d) Certificat de grau mitjà de coneixements del valencià expedit o homologat per l'Àrea de Promoció i Normalització Lingüística de la Universitat Politècnica de València.
9.2. Els que no puguen acreditar aquests coneixements, d'acord amb el que estableix el punt anterior, hauran de realitzar el curs específic de valencià a què es refereix disposa l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
Deu. Presentació de documents
10.1. En el termini de 20 dies hàbils, comptadors des de l'endemà de la publicació en el Diari Oficial de la Comunitat Valenciana de les relacions definitives d'aprovats, els aspirants proposats hauran de trametre al Servei de Recursos Humans, d'aquesta Universitat Politècnica, a través del Registre General de la Universitat Politècnica de València, edifici 3F, planta baixa, al costat del Rectorat, camí de Vera s/n, CP 46270 València; del Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, siti al carrer Pararimf, número 1, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, la documentació següent:
Aspirants pel torn de promoció interna:
a)Llevat que conste en l'expedient personal, fotocòpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que n'acredite l'homologació.
b)Els aspirants discapacitats hauran de presentar certificat de la Conselleria de Justícia i Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
c)Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferts. Amb aquesta finalitat, els reconeixements s'han de realitzar a través del Centre de Salut Laboral Juana Portaceli de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic escaient.
Aspirants pel torn d'accés lliure:
a)Fotocòpia del DNI, o del document que acredite la seua nacionalitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores, i, si s'escau, els documents que acrediten el seu vincle de parentiu i el fet de viure a expenses o estar al càrrec del nacional d'un altre estat amb el qual tinga aquest vincle. Així mateix, hauran de presentar declaració firmada o promesa d'aquest que no es troba separat de dret del seu cònjuge i, si escau, del fet que l'aspirant viu a expensa seua o està al seu càrrec.
b)Còpia confrontada del títol acadèmic exigible segons la present convocatòria o del certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.
c) No haver estat separada o separat, o haver-se revocat el seu nomenament com a personal funcionari interí, amb caràcter ferm mitjançant un procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. Si es tracta de persones nacionals d'altres estats, no trobar-se inhabilitat o en situació equivalent ni haver estat sotmès a sanció disciplinària o equivalent que impedesca en els mateixos termes en el seu estat l'accés a l'ocupació pública.
d)Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferts. A aquests efectes els reconeixements es realitzaren a través del Centre de Salut Laboral Juana Portaceli de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic escaient.
e)Els aspirants discapacitats hauran de presentar certificat de la Conselleria de Justícia i Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
10.2. Els aspirants seleccionats que, dins del termini establit en el punt anterior i excepte casos de força major, no presenten la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.
10.3. Les persones que tingueren la condició de funcionaris públics o de personal laboral al servei de la Universitat Politècnica de València estaran exemptes de justificar les condicions i els requisits que ja tingueren anteriorment acreditats davant d'aquesta. En tot cas, haurien de presentar obligatòriament la documentació prevista en l'apartat d) i, si escau, la de l'apartat e).
La plaça no ocupada per l'aspirant que no presente la documentació quedarà vacant.
Onze. Nomenament de funcionaris
Conclòs el procés selectiu i transcorregut el termini de presentació de la documentació, els que l'hagueren superat seran nomenats funcionaris de carrera mitjançant una resolució que es publicarà en el Diari Oficial de la Comunitat Valenciana, amb especificació de la destinació adjudicada, basant-se en l'ordre de puntuació obtingut pels aspirants i segons la petició de destinació a la vista dels llocs vacants que els oferisquen.
Els aspirants que hi concórreguen pel torn de promoció interna tindran preferència respecte dels aspirants que hi concórreguen per accés lliure, per a l'elecció de llocs vacants que se'ls oferisquen.
El termini de presa de possessió de la destinació adjudicada es farà constar en la resolució assenyalada en el primer paràgraf d'aquestes bases.
Amb la finalitat d'assegurar la cobertura de les places convocades, quan es produïsquen renúncies dels aspirants seleccionats, abans del seu nomenament o presa de possessió, el rector podrà requerir al tribunal de selecció la relació complementària dels aspirants que seguisquen als proposats, per al seu possible nomenament com a funcionaris de carrera.
Dotze. Informació respecte de les dades recollides
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.
12.2. El fitxer Personal quedarà sota la responsabilitat del Rectorat de la Universitat Politècnica de València, al camí de Vera, s/n, CP 46613 València.
12.3. La informació obtinguda serà processada exclusivament per a la gestió de personal.
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46427 València.
Tretze. Tribunal
13.1. El tribunal de selecció d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:
· President/presidenta: designat/designada pel rector de la Universitat Politècnica de València, funcionari de carrera.
· Quatre vocals, designats pel rector de la Universitat Politècnica de València, funcionaris de carrera.
· Un/a secretari/secretària, personal funcionari de carrera de la Universitat Politècnica de València, que actuarà amb veu però sense vot.
Així mateix, es designarà un tribunal suplent amb la mateixa composició.
D'acord amb l'article 60.3 de la Llei 7/2007, de 12 d'abril, de l'Estatut Bàsic de l'Empleat Públic, la pertinença als òrgans de selecció serà sempre a títol individual, no podent exercir aquesta en representació o per compte de ningú.
13.2. El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
13.3. Els membres del tribunal, així com els col·laboradors, ajudants i assessors especialistes, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
Així mateix, hauran d'abstenir-se els qui hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
Tots els membres del tribunal hauran de reunir els requisits establits en l'article 57.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i almenys la meitat més un d'aquests haurà de tenir una titulació corresponent a la mateixa àrea de coneixements de l'exigida per a l'ingrés.
13.4. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la identitat.
13.5. A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, CP 46626 València.
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.
El tribunal tindrà la consideració d'òrgan col·legiat de l'administració, i com a tal estarà sotmès a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Catorze. Recursos
14.1. Contra aquesta convocatòria i les seues bases, que esgoten la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la publicació en el Diari Oficial de la Comunitat Valenciana del mateix, d'acord amb allò que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la publicació en el Diari Oficial de la Comunitat Valenciana de la present resolució.
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.
València, 19 de gener de 2012.- El rector: Juan Juliá Igual.
ANNEX I
Denominació del lloc: tècnic superior de suport a la investigació. Gestor
Unitat: Comissió d'R+D+I.
Centre de destinació: Estructures d'Investigació.
Localitat: València.
Catalogació del lloc: grup A, subgrup A1, 22 E040.
Titulació: llicenciatura, títol d'Enginyeria, d'Arquitectura, grau o titulació equivalent.
Requisit: coneixement de llengua anglesa equivalent al nivell B2 de l'Escola Oficial d'Idiomes.
FUNCIONS DEL LLOC
Ateses les funcions assignades a aquests llocs de treball, aquestes són incompatibles amb percebre remuneracions per la realització d'activitats de l'article 83 de la LOU.
Funcions generals:
· Coordinar i supervisar el treball del personal d'inferior categoria assignat a la unitat.
· Administrar, gestionar i coordinar els projectes d'R+D+I: fer-ne el seguiment i control de la despesa, col·laborar en la preparació de justificacions, etc.
· Preparar patents i fer-ne el seguiment.
· Cercar socis privats i públics per a projectes d'R+D+I. Preparar ofertes a empreses i negociar contractes d'R+D+I.
· Elaborar i mantenir l'oferta tecnològica de l'Institut. Dur a terme accions de comercialització de tecnologia.
· Dur a terme la vigilància tecnològica i col·laborar en la preparació de sol·licituds de convocatòries públiques, etc.
· Fer els viatges i desplaçaments necessaris per a portar a cap les funcions del lloc de treball.
· Aconseguir cursos de formació.
· Seleccionar i contractar equipament.
· Coordinar contractes i beques del personal d'investigació i fer-ne el seguiment.
· Organitzar i coordinar reunions, cursos, congressos, seminaris i jornades tècniques.
· Elaborar informes, memòries anuals i altra mena de documentació.
·Gestionar i vigilar el compliment de les normes de seguretat i salut que emanen dels òrgans tècnics competents.
· Gestionar residus en l'àmbit del lloc de treball.
· Participar en els equips i/o grups de millora que s'establisquen en la unitat per a desenvolupar plans de millora.
· Donar suport a la preparació de la documentació que siga requerida per a dur a terme les tasques anteriors.
· Participar en altres tasques relacionades amb la gerència i l'administració d'una estructura d'investigació, no descrites anteriorment.
· I totes les funcions inherents al lloc de treball i la categoria professional.
Funcions específiques:
· Mantenir i renovar l'oferta tecnològica de les estructures d'investigació en la carta de la Universitat Politècnica de València, en la web de l'Institut i en l'aplicació informàtica SÉNIA de la Universitat Politècnica de València per tal d'actualitzar els indicadors de productivitat de l'Institut.
TEMARI
Apartat A. Bloc general (només per al torn de promoció interna)
1. La Llei 7/2007, de 12 d'abril, de l'Estatut Bàsic de l'Empleat Públic.
2.La investigació a la Universitat Politècnica de València. Estructura, centres i programes d'R+D+I.
3. La Llei Orgànica d'Universitats.
4.La Llei 30/1992, de Règim Jurídic de les Administracions Públiques i del Procediment Administratiu Comú. Àmbit d'aplicació i principis generals. De la activitat de les administracions públiques. De les disposicions i els actes administratius. El procediment administratiu. De la revisió dels actes en via administrativa.
5.Els Estatuts de la Universitat Politècnica de València: naturalesa i finalitats. Règim jurídic. Estructura de la Universitat. Del Govern de la Universitat.
6.El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.
7.La Llei de contractes del sector públic. Àmbit d'aplicació. Principis de contractació pública. L'expedient de contractació a les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: característiques principals.
8.El Pla Estratègic de la Universitat Politècnica de València.
9.Llei Orgànica 15/1999, de 13 de desembre, de Protecció de Dades de Caràcter Personal.
10.La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.
11.Manual de drets i obligacions del personal de la Universitat Politècnica de València en matèria de seguretat i salut en el treball.
12.Llei Orgànica 3/2007, de 22 març, per a la Igualtat Efectiva de Dones i Homes. Títol preliminar: objecte i àmbit de la Llei. Títol I. El principi d'igualtat i la tutela contra la discriminació. Títol II. Capítol I. Principis generals. Títol IV. Capítol I. Igualtat de tracte i d'oportunitats en l'àmbit laboral. Capítol II. Igualtat i conciliació. Capítol III. Els plans d'igualtat de les empreses i altres mesures de promoció de la igualtat. Títol V. Capítol I. Criteris d'actuació de les administracions públiques.
13.Llei Orgànica 1/2004, de 28 de desembre, de Mesures de Protecció Integral contra la Violència de Gènere. Títol preliminar: Objecte de la llei. Títol I, capítol I. En l'àmbit educatiu. Capítol II. En l'àmbit de la publicitat i dels mitjans de comunicació. Títol II, capítol I. Dret a la informació, a l'assistència social integral i a l'assistència jurídica gratuïta. Capítol III. Drets de les funcionàries públiques. Títol III. Article 30. Títol V. Capítol IV. Mesures judicials de protecció i de seguretat de les víctimes.
14.L'entorn de treball de Windows. Connexió a la xarxa UPVNET. Internet. Navegació. Cerques d'informació. El web de la UPV. La intranet. El correu electrònic. El correu web.
15.La seguretat en els equips informàtics personals. Les regles bàsiques de la navegació i correu segurs. Antivirus i tallafocs.
16.Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.
17.Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.
Apartat A. Bloc general (només per al torn d'accés lliure)
1.La Constitució espanyola de 1978: principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'estat.
2.L'Estatut d'Autonomia de la Comunitat Valenciana: significat. Les institucions de la Comunitat Valenciana: composició, organització i competències.
3. La Llei 7/2007, de 12 d'abril, de l'Estatut Bàsic de l'Empleat Públic.
4.La investigació a la Universitat Politècnica de València. Estructura, centres i programes d'R+D+I.
5. La Llei Orgànica d'Universitats.
6.La Llei 30/1992, de Règim Jurídic de les Administracions Públiques i del Procediment Administratiu Comú. Àmbit d'aplicació i principis generals. De la activitat de les administracions públiques. De les disposicions i els actes administratius. El procediment administratiu. De la revisió dels actes en via administrativa.
7.Els Estatuts de la Universitat Politècnica de València: naturalesa i finalitats. Règim jurídic. Estructura de la Universitat. Del Govern de la Universitat.
8.El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.
9.La Llei de contractes del sector públic. Àmbit d'aplicació. Principis de contractació pública. L'expedient de contractació a les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: característiques principals.
10.El Pla Estratègic de la Universitat Politècnica de València.
11.Llei Orgànica 15/1999, de 13 de desembre, de Protecció de Dades de Caràcter Personal.
12.La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.
13.Manual de drets i obligacions del personal de la Universitat Politècnica de València en matèria de seguretat i salut en el treball.
14.Llei Orgànica 3/2007, de 22 març, per a la Igualtat Efectiva de Dones i Homes. Títol preliminar: objecte i àmbit de la Llei. Títol I. El principi d'igualtat i la tutela contra la discriminació. Títol II. Capítol I. Principis generals. Títol IV. Capítol I. Igualtat de tracte i d'oportunitats en l'àmbit laboral. Capítol II. Igualtat i conciliació. Capítol III. Els plans d'igualtat de les empreses i altres mesures de promoció de la igualtat. Títol V. Capítol I. Criteris d'actuació de les administracions públiques.
15.Llei Orgànica 1/2004, de 28 de desembre, de Mesures de Protecció Integral contra la Violència de Gènere. Títol preliminar: Objecte de la llei. Títol I. Capítol I. En l'àmbit educatiu. Capítol II. En l'àmbit de la publicitat i dels mitjans de comunicació. Títol II, capítol I. Dret a la informació, a l'assistència social integral i a l'assistència jurídica gratuïta. Capítol III: drets de les funcionàries públiques. Títol III. Article 30. Títol V. Capítol IV. Mesures judicials de protecció i de seguretat de les víctimes.
16.L'entorn de treball de Windows. Connexió a la xarxa UPVNET. Internet. Navegació. Cerques d'informació. El web de la UPV. La intranet. El correu electrònic. El correu web.
17.La seguretat en els equips informàtics personals. Les regles bàsiques de la navegació i correu segurs. Antivirus i tallafocs.
18.Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.
19.Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.
Apartat B. Bloc específic
B1. Aspectes bàsics de la investigació i la innovació
1.Innovació i sistemes d'innovació. Models. Tipus d'innovacions. Subsistemes/entorns.
2.La política d'investigació de la Unió Europea. El Consell Europeu de Lisboa de 2000 i l'Espai Europeu d'Investigació i Innovació.
3.El sistema públic d'R+D+I en el Sistema Nacional d'Innovació.
4.La Llei 14/2011, d'1 de juny, de la Ciència, la Tecnologia i la Innovació.
5.Llei d'Economia Sostenible. Competitivitat. Ciència i innovació.
6.Polítiques i instruments del Sistema Espanyol de Ciència i Tecnologia. L'Estratègia Nacional de Ciència i Tecnologia (ENCYT), el Sistema Integral de Seguiment i Avaluació (SISE), el Centre per al Desenvolupament Tecnològic Industrial (CDTI) i la Fundació Espanyola per a la Ciència i Tecnologia (FECYT). L'avaluació d'activitats d'R+D (ANEP).
7.El sistema regional d'innovació a la Comunitat Valenciana. Models i agents implicats. Plans regionals d'R+D+I. Organització administrativa de l'R+D a la Comunitat Valenciana.
8.Estructures d'R+D a les universitats i OPI. OPI principals en el Sistema Espanyol de Ciència i Tecnologia. Grups, instituts propis i universitaris. Centres mixts.
9.Reglament per a les estructures d'investigació, desenvolupament i innovació de la Universitat Politècnica de València. Reglament del registre oficial d'estructures d'investigació i de personal en investigació de la Universitat Politècnica de València.
10.Estructures d'interfície. Funcions que duen a terme, processos que desenvolupen. Tipologia.
11.Les oficines de transferència de resultats d'investigació. Programes públics de suport. Les xarxes d'OTRI a Espanya i a Europa.
12.Els parcs científics. Funcions que duen a terme. Els vivers d'empreses. Organització que adopten. Programes públics de suport a Espanya.
13.Mesurament de l'activitat investigadora. El manual de Frascati. L'enquesta d'activitats d'R+D.
14.Mesurament de les activitats d'innovació. El manual d'Oslo. L'enquesta europea d'innovació. Indicadors principals de transferència de tecnologia.
15.Avaluació de la carrera investigadora a Espanya (ANECA i CNEAI) i a la Universitat Politècnica de València (IAI).
16.Qüestions ètiques en R+D. Constitució i intervenció dels comitès d'ètica. Altres eines de gestió de dilemes ètics.
17.Els costos associats a l'activitat investigadora. Sistemes de costos en R+D. Costos marginals i totals. Sistemes de registre de dedicació. Determinació de costos indirectes associats a l'activitat investigadora a les universitats públiques.
18.Planificació estratègica. Missió i objectius. Visió i estratègia. Indicadors. Sistema de seguiment.
19.Normatives associades a la gestió tecnicoadministrativa dels projectes i contractes d'R+D a la Universitat Politècnica de València.
20.Normativa de beques de la Universitat Politècnica de València. Tipologia de beques. Dotacions. Procediment i tramitació.
21.Marc comunitari d'ajudes d'estat a l'R+D. Intensitat de l'ajuda bàsica a l'R+D i a altres activitats d'innovació. Formes que poden adoptar les ajudes.
22.Fiscalitat de les activitats d'R+D i innovació tecnològica. Deduccions fiscals a Espanya. Mecenatge en l'R+D.
23.Gestió de l'IVA aplicable en les activitats d'investigació i innovació tecnològica a la Universitat Politècnica de València.
B2. Ajudes públiques
24.L'Estatut del personal investigador en formació (Reial Decret 63/2006, de 27 de gener). Recomanacions de la CE quant a la Carta Europea de l'Investigador i el codi de conducta per a la contractació d'investigadors (EEE/2005/251/CE).
25.La formació d'investigadors. La tesi doctoral. L'organització dels estudis de doctorat a la Universitat Politècnica de València.
26.Els instruments de finançament de la formació del personal investigador.
27.La mobilitat d'investigadors. Programes nacionals i europeus de suport a la mobilitat. La xarxa europea de suport a la mobilitat d'investigadors.
28.El VII Programa Marc d'IDT. Estructura i formes de participació: règim i esquema de finançament. Elaboració i avaluació de propostes de projectes. Elaboració de pressupostos. Sistema de costos. Cànons de gestió (overheads). Sistema de registre de dedicació. Auditoria financera. Informe de costos.
29.El VI Pla Nacional d'R+D+I. Objectius. Estructura. Línies instrumentals, programes nacionals i accions estratègiques.
30.El VI Pla Nacional d'R+D. El Programa INGENIO 2010: CENIT, CONSOLIDER, AVANZ@, EUROINGENIO.
31.Programes de finançament en política científica d'R+D+I a la Comunitat Valenciana.
32.Programes de finançament en política tecnològica d'R+D+I a la Comunitat Valenciana.
33.Programes de finançament d'R+D a la Universitat Politècnica de València. Programa d'incentiu a la investigació.
34.Llei general de subvencions, reglamentació i disposicions generals i procediments de concessió, procediments de gestió i justificació. El reintegrament de subvencions. El control financer.
35.Justificació de subvencions. Despeses elegibles. Regles de justificació a la Universitat Politècnica de València. Aprovació i pagament.
36.Fons estructurals de la Unió Europea (2007-2013) per a activitats d'R+D. Els instruments de programació. Les condicions d'execució: despeses elegibles i terminis.
37.Gestió de projectes. Recerca de finançament. Elaboració i tramitació de propostes. Seguiment.
B3. Transferència de tecnologia
38.Preparació d'ofertes i propostes en activitats d'R+D. Estructuració de pla de treball. Definició de lliurables.
39.Llei 30/2007, de 30 d'octubre, de contractes del sector públic. Aplicabilitat de la Llei a les relacions amb la Universitat. La fiscalitat dels convenis entre administracions.
40.Els contractes d'R+D. Tipologia de contractes més freqüent. Estructura del contracte i de la memòria tècnica. Clausulat. La regulació de la propietat intel·lectual. Elaboració del pressupost.
41.Els contractes de llicència. Tipologia de contractes de llicència. Estructura del contracte. Clausulat. Mecanisme de seguiment dels contractes de llicència. Els acords de secret i de confidencialitat. Els acords de cotitularitat.
42.Els acords de consorci. Definició d'estructures de gestió i govern dels consorcis. Cessió de llicències d'informació anterior. Cessió de llicències d'informació adquirida. Responsabilitat.
43.Negociació d'acords d'R+D. La preparació de la negociació. Els rols en la negociació. Les recerques de l'acord.
44.Llei 11/1986 de patents. Patentabilitat. Dret de patent i designació de la persona inventora. Invencions laborals.
45.Llei de propietat intel·lectual (Reial Decret Legislatiu 1/1996, de 12 d'abril, pel qual s'aprova el Text Refós de la Llei de Propietat Intel·lectual). Subjecte, objecte i contingut. Programes d'ordinador.
46.Conceptes generals sobre gestió de coneixement. Coneixement tàcit i explícit. Captació, validació i contextualització de coneixement.
47.Elaboració de catàlegs d'oferta tecnològica. Estructura de l'oferta de coneixement a la Universitat. Aspectes caracteritzadors. Sistema de manteniment del catàleg. Eines de recerca en el catàleg. Disseminació de resultats d'R+D. Elaboració de plans de promoció. Instruments per a la difusió de la investigació.
48.Normativa de patents de la Universitat Politècnica de València. Procés d'aprovació de la petició de patent. Distribució dels beneficis de l'explotació. Anàlisi de novetat i de potencial d'innovació.
49.Valoració dels resultats d'R+D: assignació de drets a la Universitat. Els acords de cessió de drets. Els acords de cotitularitat.
50.Valoració dels resultats d'R+D: avaluació de la patentabilitat. Avaluació del potencial d'innovació d'invencions. Criteris tecnològics i criteris de mercat.
51.Protecció dels resultats d'R+D: les patents d'invenció. Patentabilitat. La redacció de patents. Parts d'una patent. Tipus de reivindicacions. Procediment de sol·licitud i concessió. L'informe de l'estat de la tècnica. El sistema internacional de patents. L'informe de recerca internacional.
52.Protecció dels resultats d'R+D: els programes d'ordinador. Patentabilitat i copyright. El registre de la propietat intel·lectual a Espanya i altres formes de protecció dels drets d'autoria.
53.Protecció dels resultats d'R+D: altres formes de protecció i apropiació. La protecció de dibuixos i marques. La protecció de les varietats vegetals.
54.Rutes i estratègies d'explotació de resultats d'R+D. Elaboració de plans d'explotació. Decisió entre llicència i creació d'empreses. El document d'oferta tecnològica.
55.La transferència de coneixement per mitjà de la creació d'empreses derivades. Els processos de preincubació i d'incubació. Marc legal aplicable a la creació d'empreses a la universitat espanyola.
56.Programes de finançament orientats a la transmissió del coneixement. El Programa TRACE. El Programa INNOVA.
Enllaços d'interès:
.
ANNEX II
Barem
·Antiguitat:
Es valorarà 1 punt per any complet de serveis en actiu en les distintes administracions públiques, fins a un màxim de 10 punts. A aquests efectes es computaran els serveis previs reconeguts de conformitat amb el que disposa la Llei 70/1978, de 26 de desembre.
·Titulació acadèmica:
Es valorarà solament una única titulació acadèmica oficial de nivell superior a les especificades en l'annex I, amb 2 punts.
·Grau personal:
Grau personal consolidat a la data de finalització del termini de presentació d'instàncies, que es valora de la manera següent:

· Treball desenvolupat:
Es valorarà per cada any de prestació de serveis o part proporcional, a aquest efecte de treball desenvolupat no es computaran les fraccions inferiors a un mes, en llocs de treball del grup A, subgrup A2, administració especial, d'acord amb el nivell de complement de destinació assignada a aquests, d'acord amb l'escala següent:

Aquest apartat es valorarà fins a un màxim de 20 punts i un màxim de 10 anys de serveis prestats en l'administració. Amb aquest fet, es computaran els períodes en els quals els aspirants hagen estat ocupant llocs amb assignació de complement de destinació de nivell superior.
Amb aquesta finalitat, es valorarà l'exercici de llocs de treball amb destinació definitiva.
ANNEX III
Barem
Experiència professional: es valorarà fins a un màxim de 4 anys i 24 punts l'experiència professional en llocs de treball corresponents a la mateixa categoria, grup i subgrup de les vacants especificades en aquesta convocatòria. Es prorratejaran proporcionalment els mesos complets, sense considerar els períodes inferiors a un mes, d'acord amb l'escala següent:

Per serveis prestats com a contractat laboral o funcionari en l'àmbit de la Universitat Politècnica de València.
Per serveis prestats com a contractat laboral o funcionari en l'àmbit d'altres universitats públiques diferents de la Universitat Politècnica de València.
Per serveis prestats com a contractat laboral o funcionari en l'àmbit de qualsevol altra administració pública.
Per serveis prestats com a contractat laboral en el sector privat.
Únicament es considerarà acreditada aquesta experiència professional si s'aporta certificat oficial de períodes de cotització en el règim general de la seguretat social o en algun dels règims especials dins del grup de cotització de la categoria, grup i subgrup esmentats en l'apartat 1.1 de la present convocatòria, juntament amb els contractes de treball, nomenaments de funcionari interí o nòmines que acrediten la relació contractual i categoria professional.
En el cas dels empleats públics, s'admetrà a aquest efecte el certificat de serveis prestats on consten les dades anteriors (grup professional i categoria professional, així com períodes de contractació o nomenaments) expedits per l'òrgan competent.
Cursos de formació i perfeccionament: es valoraran fins a un màxim de 8 punts únicament els cursos de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.
La valoració s'efectuarà d'acord amb el barem següent, sense que es consideren els cursos de fins a 9 hores i, en cas que hi haja dos o més cursos amb el mateix contingut, només serà considerat el de major durada:

Només es valoraran aquests cursos si els han impartit centres oficialment reconeguts o si estan homologats per un organisme públic competent en el marc dels programes de formació contínua, de formació ocupacional o de formació d'empleats públics; l'aspirant ha d'acreditar aquest aspecte.
Amb aquesta finalitat, es tindran en compte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.
En cap cas no es puntuaran en aquest apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
Titulacions acadèmiques: es valorarà una titulació acadèmica oficial de nivell superior a les especificades en l'annex I, amb 1,50 punts.
Coneixement de valencià: es valorarà fins a un màxim de 4 punts, sempre que s'acredite estar en possessió del pertinent certificat o homologació expedit per l'Àrea de Promoció i Normalització Lingüística de la Universitat Politècnica de València o la Junta Qualificadora de Coneixements del Valencià, d'acord amb l'escala que tot seguit s'indica (en cas d'estar en possessió de dos o més nivells, únicament es valorarà el nivell més alt):


Altres mèrits: es valora fins a un màxim de 2,5 punts


L'equivalència d'estudis establerta en la disposició transitòria segona del Decret 155/2007, de 21 de setembre, entre els ensenyaments regulats pel Reial Decret 967/1988, de 2 de setembre, i els ensenyaments als quals es refereix el Reial Decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulats per la Llei Orgànica 2/2006, de 3 de maig, d'Educació, és la següent:

Coneixement d'idiomes de la Unió Europea: es valora el coneixement de llengües oficials de la Unió Europea, diferents de la llengua espanyola, que s'ha acreditar documentalment amb certificats expedits per l'escola oficial d'idiomes, segons els nivells especificats.
Per a la valoració dels idiomes comunitaris, en cap cas es consideren els cursos superats d'idiomes inclosos en els plans d'estudis de Batxiller Elemental, Graduat Escolar, Formació Professional, Batxiller Superior i d'estudis universitaris de qualsevol nivell.
Així mateix, i en el supòsit de cursos impartits, aquests es valoren una sola vegada, i no són susceptibles de ser valorades successives edicions d'un mateix curs o amb el mateix contingut. En aquest cas, es valora el curs impartit de més durada.